कहाँ जाकर यह वेदना रक्खूँ... किसके हृदय पर यह विषण्यता का दुर्वह भार उतारूँ ...... कहाँ से हृदय को चैन लाकर दूँ...... कैसे अपने को भूलूँ . भुलाऊँ...... !
मेरा मस्तक हिमवान जैसा ऊँचा हो गया । मुझे भी ऐसा, स्तर स्तर को जगमगा देने वाला प्यार मिला है । उसी ईर्षाशून्य, कपटशून्य भव-जगत में बिना सीमा रेखाओं के असंख्य मर्यादायें बँधी हुई हैं जो मेरे किसी मनोभाव, मेरी किसी क्रिया को नीचे के तल पर गिरने नहीं देतीं । ...... लेकिन आज मैं किधर जा रही हूँ...... मेरे जीवन की नौका कामना के किस ववंडर में पड़ कर दिग्भ्रान्त हो रही है ? लालसा का यह कैसा महापात मेरे भीतर आता रहता है । क्यों प्रकाश के अधिकाधिक निकट - थौर ज्यादा..... और ज्यादा निकट होने की आकौंक्षा सुलगती रहती है ? मुझे प्रकाश की वक्रता क्यों दिखती है ? पढ़ते-पढ़ते मूक स्वर में भैया को पुकार उठती - आकुल हो हो पुकारती रहती तुम ग्राओ...... समग्र हृदय को अपनी सत्ता से परिपूर्ण कर दो । अपने आसन पर आकर बैठो...... तुम्हारी स्मृति से ही काम नहीं चलता... मन के घने अंधकार के भीतर क्यों तुम्हारी मूर्ति बिजली की ज्योति-धाराओं की तरह नहीं फूटती क्यों यह नया अभिशाप बराबर मेरा पीछा करता है...... जहाँ न जाना चाहिये वहीं ले जाता है ।
पढ़ाते-पढ़ाते एक स्थल पर प्रकाशने मेघदूत के 'केन्टो' को पीछे छोड़ दिया और प्रेम की व्याख्या करने लगे । प्रेम की जिस अनुभूति ने मेघदूत और ताजमहल जैसी अमर कला-कृतियों को जन्म दिया है उसको तृष्णा
आकुलता का अन्त नहीं। उस प्रेम की पुकार को सुनना पड़ता - उस स्वर्गीय आत्म-निवेदक और आत्मा की माधुरी की गति को पकड़ना होता है । उसे संसार में कभी नष्ट न होने देना चाहिये । विवेक स्थान जीवन में है... बहुत बड़ा है । पर वह झूठा विवेक न होना चाहिये । उस विवेक के पीछे आत्म-संतोष की साँसे होनी चाहिये......दुःख भोगने की श्रशान्त वितृष्णा नहीं । उसमें अंगीकरण का वेग होना
चाहिए - निषेध और अस्वीकरण की विकृति नहीं। अपने सिर के बोझे को हल्का करने का, अपने दुःख को विदा कर उसके स्थान पर संतोष और सम्पूर्ति प्राप्त करने का दूसरा उपाय नहीं । मुझे लगा प्रकाश का हृदय असंख्य कथनीय.......... अकथनीय बातों से भरा है जो कंठ से एक साथ बाहर निकलने के लिये धक्कमधक्का कर रही है। मैंने अनुभव किया - सचमुच हमेशा दुःख भोगते चलना जीवन का उद्देश्य नहीं ।
कहाँ जाकर यह वेदना रक्खूँ... किसके हृदय पर यह विषण्यता का दुर्वह भार उतारूँ ...... कहाँ से हृदय को चैन लाकर दूँ...... कैसे अपने को भूलूँ . भुलाऊँ...... ! मेरा मस्तक हिमवान जैसा ऊँचा हो गया । मुझे भी ऐसा, स्तर स्तर को जगमगा देने वाला प्यार मिला है । उसी ईर्षाशून्य, कपटशून्य भव-जगत में बिना सीमा रेखाओं के असंख्य मर्यादायें बँधी हुई हैं जो मेरे किसी मनोभाव, मेरी किसी क्रिया को नीचे के तल पर गिरने नहीं देतीं । ...... लेकिन आज मैं किधर जा रही हूँ...... मेरे जीवन की नौका कामना के किस ववंडर में पड़ कर दिग्भ्रान्त हो रही है ? लालसा का यह कैसा महापात मेरे भीतर आता रहता है । क्यों प्रकाश के अधिकाधिक निकट - थौर ज्यादा..... और ज्यादा निकट होने की आकौंक्षा सुलगती रहती है ? मुझे प्रकाश की वक्रता क्यों दिखती है ? पढ़ते-पढ़ते मूक स्वर में भैया को पुकार उठती - आकुल हो हो पुकारती रहती तुम ग्राओ...... समग्र हृदय को अपनी सत्ता से परिपूर्ण कर दो । अपने आसन पर आकर बैठो...... तुम्हारी स्मृति से ही काम नहीं चलता... मन के घने अंधकार के भीतर क्यों तुम्हारी मूर्ति बिजली की ज्योति-धाराओं की तरह नहीं फूटती क्यों यह नया अभिशाप बराबर मेरा पीछा करता है...... जहाँ न जाना चाहिये वहीं ले जाता है । पढ़ाते-पढ़ाते एक स्थल पर प्रकाशने मेघदूत के 'केन्टो' को पीछे छोड़ दिया और प्रेम की व्याख्या करने लगे । प्रेम की जिस अनुभूति ने मेघदूत और ताजमहल जैसी अमर कला-कृतियों को जन्म दिया है उसको तृष्णा आकुलता का अन्त नहीं। उस प्रेम की पुकार को सुनना पड़ता - उस स्वर्गीय आत्म-निवेदक और आत्मा की माधुरी की गति को पकड़ना होता है । उसे संसार में कभी नष्ट न होने देना चाहिये । विवेक स्थान जीवन में है... बहुत बड़ा है । पर वह झूठा विवेक न होना चाहिये । उस विवेक के पीछे आत्म-संतोष की साँसे होनी चाहिये......दुःख भोगने की श्रशान्त वितृष्णा नहीं । उसमें अंगीकरण का वेग होना चाहिए - निषेध और अस्वीकरण की विकृति नहीं। अपने सिर के बोझे को हल्का करने का, अपने दुःख को विदा कर उसके स्थान पर संतोष और सम्पूर्ति प्राप्त करने का दूसरा उपाय नहीं । मुझे लगा प्रकाश का हृदय असंख्य कथनीय.......... अकथनीय बातों से भरा है जो कंठ से एक साथ बाहर निकलने के लिये धक्कमधक्का कर रही है। मैंने अनुभव किया - सचमुच हमेशा दुःख भोगते चलना जीवन का उद्देश्य नहीं ।